पाएं अपने शहर की ताज़ा ख़बरें और फ्री ई-पेपरडाउनलोड करें
खंडवा जिले के 399 संबल हितग्राहियों 8.80 करोड़ रुपए की आर्थिक मदद मिली। मुख्यमंत्री शिवराज सिंह चौहान ने मंगलवार को भोपाल में आयोजित कार्यक्रम में संबल योजना के तहत प्रदेश के 16844 हितग्राहियों के खाते में सिंगल क्लिक से यह राशि डाली।
मुख्यालय पर कार्यक्रम कलेक्टोरेट के वीडियो कान्फ्रेंसिंग कक्ष में हुआ, जहां हितग्राही मजदूरों के साथ जिला पंचायत सीईओ नंदा भलावे, अपर कलेक्टर एसएल सिंघाड़े व श्रम विभाग के अधिकारी मौजूद थे। कार्यक्रम में मुख्यमंत्री ने खंडवा जिले के मजदूरों के खाते में जो राशि अंतरित की है, उसमें मजदूर की सामान्य मृत्यु के 358 मामलों में 2-2 लाख रुपए प्रति हितग्राही के हिसाब से कुल 716 लाख रुपए की मदद की है। इसमें जनपद पंचायत छैगांवमाखन के 47 मजदूर परिवार, पंधाना के 40, खंडवा के 51, बलड़ी के 26, हरसूद के 38, खालवा के 59 व पुनासा के 81 परिवार शामिल है। इसके अलावा नगर निगम खंडवा के 6 हितग्राहियों के खाते में 12 लाख, मूंदी के एक परिवार के खाते में 2 लाख, ओंकारेश्वर के 6 परिवारों के खाते में 12 लाख रु, पंधाना नगर परिषद क्षेत्र के 2 परिवारों के खाते में कुल 4 लाख तथा छनेरा नगर परिषद क्षेत्र के 1 परिवार के खाते में 2 लाख रुपए की मदद जमा की गई।
41 मजदूर परिवारों को 4-4 लाख रु. की मदद दी गई
मुख्यमंत्री ने मजदूर की दुर्घटना में मृत्यु होने के 41 मामलों में 4-4 लाख रुपए प्रति हितग्राही के हिसाब से 164 लाख रुपए की मदद की है। इसमें जनपद पंचायत छैगांवमाखन के 3 मजदूर परिवार, जनपद पंधाना के 8, खंडवा के 4, बलड़ी के 2, हरसूद के 6, खालवा के 3 व पुनासा के 14 परिवार शामिल है। इसके अलावा पंधाना नगर परिषद क्षेत्र के एक परिवार के खाते में कुल 4 लाख रुपए जमा किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn